sagorsarker/bangla-wikipedia huggingface dataset:
টঙ্ক সওয়াই মাধোপুর লোকসভা কেন্দ্র

টঙ্ক সওয়াই মাধোপুর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতি এবং তফসিলী উপজাতিদের জন্য সংরক্ষিত না এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি সওয়াই মাধোপুর জেলা এবং টঙ্ক জেলার অংশ নিয়ে গঠিত। 
এই লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র সুখবীর সিং জৌনাপুরিয়া।
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রার্থীর নাম প্রদান করা হয়েছে।
রেবেকা (অভিনেত্রী)

রেবেকা (জন্মনাম রাবেয়া অথবা বৈবাহিক নাম রেবেকা রউফ হিসাবেও পরিচিত; জন্ম ১১ মার্চ ১৯৭১) হচ্ছেন একজন বাংলাদেশী চলচ্চিত্র অভিনেত্রী। রেবেকা ১৯৮৫ সালে ইবনে মিজান পরিচালিত "রাজবধূ" চলচ্চিত্রে শিশুশিল্পী হিসাবে বাংলাদেশ চলচ্চিত্র শিল্পে অভিষেক ঘটে।
রেবেকা ১৯৭১ সালের ১১ মার্চ মাদারীপুরের শিবচরে বাবা আব্দুল আজিজ খান ও মা তসিরুন্নেসার ঘরে রাবেয়া হিসাবে জন্মগ্রহণ করেন। দুই ভাই দুই বোনের মধ্যে তিনিই সবার বড়। তার "রাবেয়া" নাম পরিবর্তন করে প্রয়াত পরিচালক শিবলি সাদিক নাম দেন "রেবেকা"। রেবেকা চিত্রনায়ক ফরহাদ রউফকে ১৯৯৭ সালের ১৭ জুন বিয়ে করেন। এই দম্পতির ফারদিন রউফ ও রাকা রউফ নামে দুই সন্তান রয়েছে।
রেবেকা ১৯৮৫ সালে দশম শ্রেণীতে পড়ার সময় ইবনে মিজান পরিচালিত "রাজবধূ" চলচ্চিত্রে অভিনয়ের মাধ্যমে তার শিশুশিল্পী হিসাবে বাংলাদেশী চলচ্চিত্র শিল্পে অভিষেক ঘটে। এরপর তিনি নায়িকা হিসেবে প্রথম অভিনয় করেন ১৯৯০ সালে শিবলি সাদিক পরিচালিত "অর্জন" চলচ্চিত্রে। "অর্জন" চলচ্চিত্রটিতে তিন নায়িকার একজন ছিলেন তিনি, অন্য দুজন ছিলেন অঞ্জু ঘোষ ও কবিতা। এতে রেবেকার বিপরীতে ছিলেন প্রয়াত অভিনেতা মিঠুন। এরপর তিনি অন্যতম নায়িকা হিসেবে শেখ নজরুল ইসলামের "চাঁদের আলো" ছবিতে ওমর সানির বিপরীতে, আজমল হুদা মিঠুর "চোর ডাকাত পুলিশ", শিবলি সাদিকের "মা মাটি দেশ", নাদিম মাহমুদের "আন্দোলন", ফিরোজ আল মামুন পরিচালিত একে ফিল্মস প্রযোজিত "কমলার বনবাস" চলচ্চিত্রে নাম ভূমিকায় অভিনয় করেন, এতে তার বিপরীতে ছিলেন আনোয়ার শরীফ। এই চলচ্চিত্রে অভিনয় করে বেশ প্রশংসিত হন তিনি। "দুলনা", "দংশন", "সম্মান", "অচেনা" ও "ত্রাস"সহ আরও বেশ কিছু চলচ্চিত্রে নায়িকা হিসাবে অভিনয় করেন তিনি। তার স্বামী অভিনেতা ফরহাদের সঙ্গেও একটি চলচ্চিত্র "ময়নামতির সংসার"-এ অভিনয় করেছেন তিনি। কালাম কায়সার পরিচালিত "চরম প্রতিশোধ" চলচ্চিত্রে অভিনেতা রুবেলের মা চরিত্রে অভিনয়ের মধ্য দিয়ে "মা" চরিত্রে রেবেকার যাত্রা শুরু হয়। এরপর মা হিসেবেই তিনি কাজ করে যাচ্ছেন। তার অভিনীত কয়েকটি উল্লেখযোগ্য চলচ্চিত্র মধ্যে "চালবাজ", "নায়ক", "মেন্টাল, রাত্রির যাত্রী, পাংকু জামাই, তুই শুধু আমার, বেপরোয়া, নোলক, " ইত্যাদি অন্যতম।
চলচ্চিত্রের পাশাপাশি বেশ কয়েকটি টিভি নাটকেও অভিনয় করেছেন রেবেকা। সাদেক সিদ্দিকী, মাইনুল হোসেন খোকন, সুজন বড়ুয়াসহ আরও বেশ ক’জন নির্মাতার নির্দেশনায় নাটকে অভিনয় করেছেন তিনি। "বেদের মেয়ে জোছনা" ও "কাশেম মালার প্রেম" নামের কয়েকটি মঞ্চনাটকেও অভিনয় করেছেন তিনি।
অগার ক্রিয়া

অগার ক্রিয়া একটি ভৌত ঘটনা যেখানে কোন পরমাণুর অভ্যন্তরীণ শেলের শূন্যস্থান পূরণ করতে একই পরমাণুর ইলেকট্রনের বিকিরিত শক্তির কারণে পরমাণু থেকে অপর ইলেকট্রনের নিঃসরণ ঘটে থাকে। পরমাণুর কেন্দ্রের নিকটবর্তী একটি ইলেকট্রন পরমাণু থেকে নিঃসৃত হলে, একটি শূন্যস্থান তৈরি হয়, তখন উচ্চশক্তি স্তর থেকে একটি ইলেকট্রন এসে এই শূন্যে পড়তে পারে, উচ্চশক্তির অরবিটের বা কক্ষপথের ইলেকট্রন নিম্নশক্তির অরবিটে আসার ফলে শক্তি নিঃসরণ ঘটে। যদিও প্রায়ই এই নিঃসৃত শক্তি নির্গত ফোটনের আকারে প্রকাশিত হয়, তবে শক্তিকণাটি অন্য ইলেকট্রনেও স্থানান্তরিত হতে পারে, যার ফলে শক্তি আপতিত হওয়া ইলেকট্রনটিই পরমাণু থেকে বেরিয়ে যায়; এই দ্বিতীয় ইলেকট্রন যেটি বেরিয়ে গেল একেই বলা হয় অগার ইলেকট্রন। পরমাণুতে এ প্রভাবটি প্রথম ১৯২২ সালে লিজে মাইটনার আবিষ্কার করেছিলেন; পিয়েরে ভিক্টর অগার অল্পসময়ের ব্যবধানে স্বাধীনভাবে এই প্রভাব আবিষ্কার করেন। বৈজ্ঞানিক সম্প্রদায়ের অধিকাংশ অগারকেই এই আবিষ্কারের জনয় স্বীকৃতি দিয়ে থাকে। 
অগার ইলেকট্রনের নিঃসরণের ক্ষেত্রে, প্রাথমিক ইলেকট্রনের শূন্যস্থানে স্থানান্তরের শক্তি এবং ইলেকট্রন শেল থেকে নির্গত ইলেকট্রনের আয়নীকরণ শক্তি পরস্পর মিলে যায়। ওই নির্দিষ্ট পরমাণুর এই শক্তির স্তরগুলো পরমাণুর ধরন এবং রাসায়নিক পরিবেশের উপর নির্ভর করে।
কোনো নমুনাকে এক্স-রে অথবা দ্রুতগামী ইলেকট্রন দিয়ে ছুঁড়ে অগার ইলেকট্রনকে নির্গত করা এবং অগার ইলেকট্রনের তীব্রতা পরিমাপের দ্বারা অগার ইলেকট্রনের শক্তি বের করা দুই-ই অগার ইলেকট্রন বর্ণালীর অন্তর্ভুক্ত। এই উদ্ভূত বর্ণালীকে ব্যবহার করে নিঃসরণ ঘটা পরমাণুর পরিচয় এবং তাদের পরিবেশ সম্পর্কে কিছু তথ্য নির্ণয় করা যায়।
অগার পুনঃসমন্বয় অগার ক্রিয়ার অনুরূপ একটি ক্রিয়া যা অর্ধপরিবাহীর ক্ষেত্রে ঘটে। একটি ইলেকট্রন এবং একটি ইলেকট্রন হোল (electron hole) পরিবহন ব্যান্ডের একটি ইলেকট্রনকে তাদের শক্তি ত্যাগ করে দিতে পারে যার ফলে এর শক্তি বৃদ্ধি পায়। এর বিপরীত ক্রিয়াকে বলে ইম্প্যাক্ট আয়োনাইজেশন।
অগার ক্রিয়া ডিএনএর মতো জৈবিক অণুগুলিকে প্রভাবিত করতে পারে। ডিএনএর উপাদান পরমাণুর K-অরবিটাল আয়নীকরণের পরে, অগার ইলেকট্রনগুলি নিঃসৃত হয়ে ডিএনএর সুগার-ফসফেট মেরুদণ্ডকে ক্ষয় বা ধ্বংস করতে পারে।
ব্রিটিশ পদার্থবিজ্ঞানী চার্লস ড্রামন্ড এলিসের সাথে পারমাণবিক বিটা ইলেকট্রন খোঁজার প্রতিযোগিতাময় গবেষণার পার্শ্ব প্রতিক্রিয়া হিসাবে অস্ট্রিয়ান-সুইডিশ পদার্থবিজ্ঞানী লিস মাইটনার ১৯২২ সালে অগার নির্গমন প্রক্রিয়াটি পর্যবেক্ষণ ও প্রকাশ করেছিলেন।
ফরাসী পদার্থবিজ্ঞানী পিয়ের ভিক্টর অগার ১৯২৩ সালে স্বাধীনভাবে এ আবিষ্কার করেন। তিনি উইলসন ক্লাউড চেম্বার পরীক্ষণের বিশ্লেষণের উপরে কাজ করতে গিয়ে এটি আবিষ্কার করেন এবং একাজটি তাঁর পিএইচডির ফোকাসে পরিণত হয়েছিল। গ্যাসীয় কণাসমূহকে আয়নে পরিণত করতে উচ্চ-শক্তির এক্স-রশ্মি ব্যবহার করা হত এবং ফটোইলেকট্রিক ইলেকট্রনগুলি পর্যবেক্ষণ করা হত। নির্গত ইলেকট্রনের গতিপথ পর্যবেক্ষণ করে দেখা যায় এরা আপতিত ফোটনের কম্পাঙ্কের সাথে স্বাধীন আচরণ করে। অর্থাৎ ফটোতড়িৎ ক্রিয়ার ন্যূনতম ফ্রিকুয়েন্সির হিসেব এর জন্য প্রযোজ্য হয় না। এ ব্যাপারটি প্রতীয়মান করে যে নিশ্চয়ই শক্তির কোনো অভ্যন্তরীণ রূপান্তর এর জন্য দায়ী। আরও অনুসন্ধান, এবং প্রাথমিক কোয়ান্টাম বলবিজ্ঞানের তাত্ত্বিক কাজ, রূপান্তরের প্রোবাবিলিটি ফাংশনের মাধ্যমে দেখা যায় অভ্যন্তরীণ রূপান্তরের চেয়েও এটি আসলে বিকিরণমুক্ত ক্রিয়া।
শাকির কাশেমী

শাকির কাসেমী (উর্দু: قارى شاكر قاسمى) ছিলেন একজন পাকিস্তানি ক্বারী (কুরআন তেলাওয়াতকারী)। তিনি শিশুদের টেলিভিশন প্রোগ্রাম ইকরা (অনুবাদ পাঠ) এর উপস্থাপক ছিলেন, যা কোরআন আরবীকে সঠিকভাবে তেলাওয়াত ও উচ্চারণ করার বিষয়ে পাঠ এবং অনুশীলন পদ্ধতি আলোচনা করতেন। অনুষ্ঠানটি ১৯৭৮ থেকে ১৯৮৫ সাল পর্যন্ত পাকিস্তান টেলিভিশন কর্পোরেশন(পিটিভি) -এবং পুনরায় প্রচারিত হয়েছিল এবং এর পরে ক্বারী ওয়াহেদ জাফর কাশেমি (তার ছোট ভাই) উপস্থাপনা করেছিলেন এবং তার সাথে ক্বারী খুসি মুহাম্মদ ছিলেন। ক্বারী শাকির কাশেমী প্রথম ব্যক্তি ছিলেন যিনি জাতিসংঘে কুরআন তেলাওয়াত করেছিলেন। 
তিনি সেপ্টেম্বরে ১৯৪৩ সালে ভারতের উত্তরপ্রদেশে জন্মগ্রহণ করেন এবং ২০২৩ সালের মার্চে কানাডার অন্টারিওতে মৃত্যুবরণ করেন।
 * প্রাইড অফ পারফরম্যান্স পান ১৯৮০ সালে শ্রেষ্ঠ কুরআন পাঠ করার জন্য।
ওয়াহেদ জাফর কাশেমী

ওয়াহেদ জাফর কাশেমী (আরবী: قاري وحيد ظفار قسمي) একজন পাকিস্তানি নাত গায়ক ও ক্বারী নবী মুহাম্মদের প্রশংসা করে কাব্য রচনা করেছেন। কাসমি উর্দু ও আরবী উভয় ভাষায় আবৃত্তি করেন।
কাশমী সাত বছর বয়সে কুরআন তেলাওয়াত শুরু করেছিলেন। কয়েক বছর ধরে তিনি সারা বিশ্বের বেশ কয়েকটি ক্বিরাত প্রতিযোগিতায় অংশ নিয়েছেন। ১৯৬৯ সালে তিনি মালয়েশিয়ায় বিজয়ী হন এবং প্রথম স্থান অর্জন করেন। ১৯৭৯ সালে, তিনি লিবিয়ার আরেকটি প্রতিযোগিতায় কাসমী যথাক্রমে ১৯৮০ এবং ১৯৮১ সালে সৌদি আরব এবং সিরিয়ায় তিলাওয়াত-ই-কুরআন-মাজিদ সম্পর্কে একটি প্রতিযোগিতা জিতেছিলেন। ৭০-এর দশকে কাসমি রেডিও পাকিস্তানে যোগ দেন। তিনি টিভি প্রোগ্রাম "সর চশমা-ই-হিদায়াত" জন্যও পরিচিত ছিলেন। কাসমী সুন্দর ও বিশুদ্ধ ক্বিরাত ও নাত প্রতিযোগিতায় বিচারকের ভূমিকা পালন করেন।
তিনি তার গাওয়া নাত "আল্লাহ হু আল্লাহ হু", "ফাসলোন কো তাকাল্লুফ হ্যায় হাম সে আগর", "জাহে মুকাদ্দার" এবং আরও অনেক নাতের জন্য বেশি পরিচিত। ক্বিরাত ও নাতের ক্ষেত্রে তার অবদানের কারণে তিনি ১৯৮৪ সালে প্রাইড অফ পারফরমেন্স পুরস্কার লাভ করেন।
জহির কাশেমী

জহির কাশেমী উর্দু: قاری ظہر قاسمی (আগস্ট ২ ১৯২২– সেপ্টেম্বর ১৯৮৮) পাকিস্তানি ক্বারী.
কুরআন তিলাওয়াতের জন্য জহির কাসমীর খুব অনন্য সম্মান ছিল। ১৯৪৭ সালের ১৪ ই আগস্ট, পাকিস্তানের স্বাধীনতার দিন, ক্বারী জহির কাসমি রেডিও পাকিস্তান এ দেশের হয়ে তেলাওয়াত করেছিলেন। তিনি ৭০ এর দশকের শেষের দিকে এবং ৮০ এর দশকের শুরুর দিকে জনপ্রিয়তা পান।
তার নামে পাকিস্তানের করাচি শহরে একটি 'ক্বারী জহির কাসমি রোড' রয়েছে। 
১৯৮৮ সালে মার্কিন যুক্তরাষ্ট মৃত্যু বরণ করেন।
আবু রাইহান বিশ্বাস

আবু রাইহান বিশ্বাস ( – ২৯ ডিসেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি সোশ্যালিস্ট ইউনিটি সেন্টার অব ইন্ডিয়ার রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।
আবু রাইহান বিশ্বাস মাধ্যমিক বিদ্যালয়ে শিক্ষকতা করতেন। ১৯৭২ সালে তিনি হরিহরপাড়া বিধানসভা কেন্দ্র থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
আবু রায়হান বিশ্বাস ১৯৭৭ সালে হরিহরপাড়া থেকে লড়লেও শেখ ইমাজউদ্দিনের নিকট পরাজিত হয়েছিলেন। ১৯৮০ সালে তিনি সপ্তম লোকসভা নির্বাচনে মুর্শিদাবাদ লোকসভা কেন্দ্র থেকে প্রতিদ্বন্দ্বিতা করলেও নির্বাচনে পরাজিত হয়েছিলেন তিনি।
আবু রাইহান বিশ্বাস ২০১৯ সালের ২৯ ডিসেম্বর ৭৯ বছর বয়সে প্রয়াত হন।
ডিএমওজেট

ডিএমওজেট (; "directory.mozilla.org", আগের ডোমেন নাম) ওয়ার্ল্ড ওয়াইড ওয়েব লিংকসমূহের একটি বহুভাষী মুক্ত কন্টেন্ট অভিধান। যে সম্প্রদায় ও সাইট এ অভিধানটি নিয়ন্ত্রণ করতো তারা মুক্ত অভিধান প্রকল্প বা ওপেন ডিকশনারি প্রোজেক্ট বা ওডিপি নামে পরিচিত ছিলো। পূর্বে এটি এওএলের মালিকানায় ছিলো, বর্তমানে এটি ভ্যারিজোন মিডিয়ার একটি অংশ। তবে এখনও এটি স্বেচ্ছাসেবী সম্পাদকদের দ্বারা নিয়ন্ত্রিত ও গঠিত হয়। 
১৭ মার্চ ২০১৭ সালে ডিএমওজেট বন্ধ হয়ে যায়, কারণ এওএলের এ প্রকল্পটি সমর্থনের আর কোন ইচ্ছা নেই। অই দিনটিতে ওয়েবসাইটটি একি একক ল্যান্ডিং পাতায় পরিণত হয়, যেটা ডিএমওজেটের স্ট্যাটিকে আর্কাইভের সাথে সংযুক্ত করে। 
, dmoztools.net-এ সম্পাদনা অযোগ্য একটি মিরর এখনও রয়ে গেছে, এবং ঘোষণা দেয়া হয় যে, যখন ডিএমওজেট ইউআরএল আর আসবে না, কার্লি নামে একটি উত্তরাধিকারী সংস্করণ আসার কথা বলা হয়।
বাংলাদেশ জিন্দাবাদ

বাংলাদেশ জিন্দাবাদ দেশপ্রেমের প্রকাশ হিসাবে বাংলাদেশীদের দ্বারা ব্যবহৃত একটি স্লোগান এবং প্রায়ই রাজনৈতিক বক্তৃতা এবং ক্রিকেট ম্যাচগুলিতে ব্যবহৃত হয়। এটির ব্যবহার বাংলাদেশ সৃষ্টির আগেই শুরু হয়েছিল। পাকিস্তান সময়কালের সময়কালেও এটি ব্যবহৃত হয়েছিল।
জিন্দাবাদ স্লোগানটি ফার্সি শব্দ থেকে উৎপত্তি। "জিন্দাবাদ"-এর বাংলা পরিভাষা "দীর্ঘজীবী"। যেটি একটি ব্যক্তি বা একটি দেশের নামের পরে স্থাপন করা হয়। এটি বিজয় বা দেশপ্রেমের বহিঃপ্রকাশ হিসেবে উপস্থাপন করা হয়। 
২৩ নভেম্বর ১৯৭০ সালে আবদুল হামিদ খান ভাসানী ঢাকার পল্টন ময়দানে একটি সমাবেশে বক্তৃতা করেন। ১৯৭০ ভোলার ঘূর্ণিঝড়ের মাত্র কয়েকদিন পরেই এই বক্তব্য দেন তিনি। ভোলার ঘূর্ণিঝড় ইতিহাসে সর্বকালের সর্বশ্রেষ্ঠ প্রাকৃতিক দুর্যোগ হিসেবে রেকর্ড করা হয়। ঝড়ের পর ত্রাণ কার্যক্রম নিয়ে পাকিস্তান সরকারের ধীরগতির প্রতিবাদ ও প্রতিক্রিয়া হিসেবে ভাসানী পাকিস্তানের সরকার ব্যাপক সমালোচনা করেন এবং ভাসানী সুপারিশ করেছিলেন যে পূর্ব পাকিস্তান যেন আলাদা হয়ে স্বাধীন দেশ হয়। তিনি পাকিস্তান জিন্দাবাদের পরিবর্তে "পূর্ব পাকিস্তান জিন্দাবাদ" বলে বক্তৃতা শেষ করেন। 
বাংলাদেশের মুক্তিযুদ্ধ চলাকালে, “বাংলাদেশ জিন্দাবাদ” এবং “শেখ মুজিব জিন্দাবাদ” একটি সাধারণ শব্দ হিসেবে ব্যবহৃত হয়। ১৯৭১ সালের অস্থায়ী বাংলাদেশ সরকার সমর্থকরা এটি ব্যবহার করতেন। ১৯৭৫ সালে, খন্দকার মোস্তাক আহমেদের সভাপতিত্বে “জয় বাংলা” প্রতিস্থাপন করে "বাংলাদেশ জিন্দাবাদকে" বাংলাদেশের জাতীয় স্লোগান করা হয়।
জাতিগত ভাষাগত পরিচয় ব্যতীত বাংলাদেশের জন্য একটি আঞ্চলিক পরিচয় তৈরির প্রচেষ্টার অংশ হিসাবে জিয়াউর রহমানের রাষ্ট্রপতির সময়ও এই স্লোগানটি ব্যবহার করা হয়েছিল। রহমান বাঙালি জাতীয়তাবাদের পরিবর্তে বাংলাদেশী জাতীয়তাবাদের ধারণা প্রচার করেছিলেন যা বাঙালি জনগোষ্ঠীসহ দেশের বিপুল সংখ্যক সংখ্যালঘুদের থেকেও সমর্থন লাভ করেছিল, সংখ্যালঘুদের অনেকে বাঙালি বংশোদ্ভূত ছিল না এবং যেমন বিহারী ও উপজাতি জনগোষ্ঠী।
বাবর সালিম

বাবর সলিমের কম্পিউটার সায়েন্স এবং স্নাতকোত্তর বিজনেস অ্যাডমিনিস্ট্রেশন ডিগ্রি রয়েছে। 
বাবর সালিম ২০১৩ সালে পিকে-৪ (পেশোয়ার-৪) থেকে বাবার খাইবার পাখতুনা প্রাদেশিক পরিষদের সদস্য হিসাবে আওয়ামী জামহুরী ইত্তেহাদ পাকিস্তানের টিকিটে পাকিস্তানের সাধারণ নির্বাচনে (পরে পাকিস্তান তেহরিক-ই-ইনসাফ-এ মিশ্রিত ) হয়ে নির্বাচিত হয়েছিলেন।
রুহুল আমিন (বাংলাদেশী চলচ্চিত্র পরিচালক)

রুহুল আমিন (১৪ মার্চ ১৯৪০ – ৭ জানুয়ারি ২০১৩) একজন বাংলাদেশি চলচ্চিত্র পরিচালক ছিলেন।
রুহুল আমিন ১৯৪০ সালের ১৪ মার্চ ঢাকায় জন্মগ্রহণ করেন। তার পৈতৃক নিবাস গাজীপুর জেলার পুবাইলে।
রুহুল আমিন পরিচালিত প্রথম চলচ্চিত্র "নিজেরে হারায়ে খুঁজি" ১৯৭২ সালে মুক্তি পেয়েছিল। তিনি "গাংচিল" ও "বেঈমান" এর মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
রুহুল আমিন ২০১৩ সালের ৭ জানুয়ারি ঢাকার ময়নারটেকে নিজ বাসভবনে ৭২ বছর বয়সে মৃত্যুবরণ করেন।
অমৃতসর লোকসভা কেন্দ্র

অমৃতসর লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৫২ সাল থেকে এই লোকসভা কেন্দ্রটি অবগত রয়েছে। এই লোকসভা কেন্দ্রের আসনটি অসংরক্ষিত এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেস গুরজিৎ সিং আউজলা। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতীয় জাতীয় কংগ্রেসএর অমরিন্দর সিং ২০১৪ সালের সাধারণ নির্বাচনের পর থেকে প্রতিনিধিত্ব করেছেন। এর আগে ২০০৪ সাল থেকে এই কেন্দ্রটিকে নবজোট সিং সিধু ধরে রেখেছিলেন।
অরুণ জেটলি(২০১৪-২০১৯) ভারতের অর্থমন্ত্রী, ২০১৪ সালে বিজেপি এই আসনটি ব্যর্থতার সাথে প্রতিদ্বন্দ্বিতা করেছিলেন।
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর অমৃতসর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
বর্তমানে অমৃতসর লোকসভা কেন্দ্রটি ৯ টি বিধানসভা যেমন- আজনলা, রাজা সান্সি, মজিথা, অমৃতসর উত্তর, অমৃতসর পশ্চিম, অমৃতসর মধ্য, অমৃতসর পূর্ব, অমৃতসর দক্ষিণ ও আত্তারী 
১১ নং আজনলা বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের হরপারতাপ সিং আজনলা।
১২ নং রাজা সান্সি বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুখবিন্দর সিং সরকারিয়া।
১৩ নং মজিথা বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক শিরোমণি আকালি দলের বিক্রম সিং মজিঠিয়া।
১৫ নং অমৃতসর উত্তর বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুনীল কুমার।
১৬ নং অমৃতসর পশ্চিম বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি তপসিলী জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রাজ কুমার ভারকা।
১৭ নং অমৃতসর মধ্য বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ওম প্রকাশ সোনি।
১৮ নং অমৃতসর পূর্ব বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের নবজোত সিং সিধু।
১৯ নং অমৃতসর দক্ষিণ বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ইন্দিরবীর সিং বোলারিয়া।
২০ নং আত্তারী বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের তারসেম সিং ডি.সি.।
আন্তর্জাতিক জুনিয়র বিজ্ঞান অলিম্পিয়াড

আন্তর্জাতিক জুনিয়র সায়েন্স অলিম্পিয়াড ("আইজেএসও") ১৫ বছরের বা তার কম বয়সী শিক্ষার্থীদের জন্য একটি বার্ষিক বিজ্ঞান প্রতিযোগিতা। এটি একটি আন্তর্জাতিক বিজ্ঞান অলিম্পিয়াড এবং একমাত্র আন্তর্জাতিক একাডেমিক প্রতিযোগিতা যা একই সাথে পদার্থবিদ্যা, রসায়ন এবং জীববিজ্ঞানকে আচ্ছাদন করে। প্রথম আইজেএসও ২০০৪ সালে ইন্দোনেশিয়ার জাকার্তায় অনুষ্ঠিত হয়েছিল। প্রায় সব দেশ তিন থেকে ছয় শিক্ষার্থীর প্রতিনিধি দল, এক থেলে তিন জন দলনেতা এবং পর্যবেক্ষককে পাঠায়।
প্রতিযোগিতাটি তিনটি পরীক্ষায় বিভক্ত হয়, যার প্রতিটিই তিন থেকে চার ঘণ্টার মধ্যে চলে। তাত্ত্বিক অংশটি দুটি পরীক্ষা নিয়ে গঠিত: ৩০টি প্রশ্ন সমন্বিত একাধিক পছন্দ প্রশ্নাবলী এবং একটি তাত্ত্বিক পরীক্ষা। ব্যবহারিক অংশে তিনটি পরীক্ষাগার পরীক্ষা থাকে, প্রতিটি ক্ষেত্রের জন্য একটি করে।
জার্মানি ফ্রাঙ্কফুর্টে ২০২০ সালে, ২০২১ সালে সংযুক্ত আরব আমিরাতে, ২০২২ সালে ইউক্রেনে, ২০২৩ সালে থাইল্যান্ডে, ২০২৪ সালে রোমানিয়াতে, ২০২৫ সালে রাশিয়াতে অনুষ্ঠিত হওয়ার কথা আছে।
বলো না তুমি আমার (চলচ্চিত্র)

বলো না তুমি আমার ২০১০ সালে মুক্তিপ্রাপ্ত বাংলাদেশি প্রণয়ধর্মী পূর্ণদৈর্ঘ্য চলচ্চিত্র। অপূর্ব কথাচিত্রের ব্যানারে মোহাম্মদ খোরশেদ আলমের প্রযোজনায় এম বি মানিক পরিচালিত এই চলচ্চিত্রের মুখ্য চরিত্রে অভিনয় করেছেন শাকিব খান ও আনিকা কবির শখ। এছাড়াও উল্লেখযোগ্য পার্শ্বচরিত্রে অভিনয় করেছেন নিরব, তমা মির্জা, প্রবীর মিত্র, মিশা সওদাগর, সুচরিতা প্রমুখ। এই চলচ্চিত্রের মাধ্যমে শখ ও তমা মির্জা চলচ্চিত্রে অভিষিক্ত হন। ৩৫ মিলিমিটার ধরনের চলচ্চিত্রটির অধিকাংশ চিত্রগ্রহণ থাইল্যান্ডের ব্যাংককে করা হয়। "তোমাকে ছাড়া বাঁচবো না" নামে নির্মাণ শুরু হলেও সমার্থক নাম "তুমি ছাড়া বাঁচি না" শিরোনামে একটি চলচ্চিত্র মুক্তি পাওয়ায় এই চলচ্চিত্রের নাম পরিবর্তন করা হয়। চলচ্চিত্রটি ২০১০ সালের অন্যতম ব্যবসা সফল চলচ্চিত্র হিসেবে সুপার-ডুপার হিট তকমা পায়।
সাদেক শিকদার (মিশা সওদাগর) অঞ্জলি খানকে (শখ) বিয়ে করতে চায়। সাদেক শিকদারের ভয়ে অঞ্জলি খানের বাবা জাফর খান (প্রবীর মিত্র) শখকে ব্যাংককে পালিয়ে যেতে দেন। সাগর (শাকিব খান) তার মামার ঋণ করা টাকা নিয়ে ব্যাংককে আসেন আর দুই বছর ধরে ব্যাংককে থাকেন। তার ব্যবসায়ী অংশীদার ২০ লক্ষ টাকা নিয়ে পালিয়ে যাবার পর থেকে সে ট্যাক্সি চালিয়ে জীবিকা নির্বাহ করে। সাগরের সাথে তার প্রতারক অংশীদারের আবার দেখা হলে সে ২০ হাজার ডলার উদ্ধার করে। মামার ঋণ শোধ করার ব্যাংককে এসে অঞ্জলি ছিনতাইকারীর হাতে পরলে সাগর তাকে উদ্ধার করে। এদিকে সাদেকের লোকেরা অঞ্জলিকে খুঁজতে ব্যাংককে আসে। টাকার বিনিময়ে সাগর অঞ্জলিকে তাদের হাতে ধরিয়ে দেয় কিন্তু সাগর মন পরিবর্তন করে আবার অঞ্জলিকে উদ্ধার করে। কিন্তু সাগরের হাতে একজন খুন হয়। পুলিশের হাতে ধরা পরার ভয়ে সাগর দেশে ফিরে আসে। এসে দেখে ২০ লক্ষ টাকা ব্যাংকে ফেরত না দেবার জন্য তার মামাকে গ্রেপ্তার করা হচ্ছে। সাদেক শিকদারের লোকেরা সাগরের ২০ লক্ষ টাকার পণ দেয় যেন সে অঞ্জলিকে দেশে নিয়ে আসে। এবার সাগর ব্যাংককে ফিরে গিয়ে অঞ্জলির সাথে সত্যিকারের প্রেম হয়ে যায়।
এই চলচ্চিত্রে ৫টি গান রয়েছে। এসকল গানের গীতি লিখেছেন কবীর বকুল ও মনিরুজ্জামান মনির। আলী আকরাম শুভ'র সঙ্গীত আয়োজনে গানগুলিতে কণ্ঠ দিয়েছেন সাবিনা ইয়াসমিন, মনির খান, এস আই টুটুল, পলাশ, মিলা, আসিফ আকবর ও ডলি সায়ন্তনী।
এই চলচ্চিত্রের গানগুলির ভিডিও অনুপম রেকর্ডিং মিডিয়ার ইউটিউব চ্যানেল হতে অবমুক্ত করা হয়-
প্রেক্ষাগৃহেঃ ২২ অক্টোবর, ২০১০ তারিখে চলচ্চিত্রটি বাংলাদেশের বিভিন্ন প্রেক্ষাগৃহে মুক্তি পায়।
ভিডিও স্ট্রিমিং প্লাটফর্মেঃ চলচ্চিত্রটি এখন পর্যন্ত তিনটি ভিন্ন প্রতিষ্ঠানের ইউটিউব চ্যানেল হতে উন্মুক্ত করা হয়েছে-
মুক্তির পর চলচ্চিত্রটি দর্শকদের মাঝে সমাদৃত হয়। নবাগত শখের সাবলীল অভিনয় প্রশংসিত হয়। ১০ মিলিয়ন টাকা ব্যয়ে নির্মিত বলো না তুমি আমার ২০১০ সালের অন্যতম ব্যবসা সফল চলচ্চিত্র। চলচ্চিত্রটি ১৫ মিলিয়ন টাকা আয় করে। প্রথম আলো পত্রিকা চলচ্চিত্রটিকে 'সুপার-ডুপার হিট' হিসেবে উল্লেখ করে।
শামসুদ্দিন টগর

শামসুদ্দিন টগর (১৭ ডিসেম্বর, ১৯৪৪ – ২৩ জুলাই ২০১২) একজন বাংলাদেশি চলচ্চিত্র পরিচালক ছিলেন।
শামসুদ্দিন টগর ১৯৪৪ সালের ১৭ ডিসেম্বর, খুলনা জেলার ডুমরিয়া থানার টুরনা গ্রামে, জন্মগ্রহণ করেন। বাবা মিয়া মতিন ছিলেন পুলিশ অফিসার, মা নাসুদা খাতুন। তের ভাই-বোনের মধ্যে শামসুদ্দিন টগর ছিলেন সবার বড়। তাঁর ছোট দুই ভাইও অভিনয়ের সাথে যুক্ত ছিলেন। এক ভাই মহিউদ্দিন লালু অভিনয় করতেন মঞ্চে, আরেক ভাই টেলিভিশনের বিখ্যাত অভিনেতা, কামালউদ্দিন নিলু। এফডিসি’র কর্মকর্তা ও চিত্রপরিচালক প্রয়াত আবদুল মতিন সাহেব ছিলেন তাঁর শ্বশুর।
বাবার বদলির চাকরির সুবাদে শামসুদ্দিন টগর বিভিন্ন জেলায়, বিভিন্ন স্কুলে পড়া-লেখা করেছেন। তিনি ফরিদপুর জেলা স্কুল থেকে মেট্রিক ও ফরিদপুর রাজেন্দ্র কলেজ থেকে বি.এ পাস করেন। কলেজে থাকা অবস্থায়ই ফরিদপুরের বিভিন্ন মঞ্চে নাটক করে বেড়াতেন তিনি, ‘মিনার্ভা’ নামে তাদের একটি নাট্যগ্রুপ ছিল।
ব্যক্তিজীবনে শামসুদ্দিন টগর ১৯৭১ সালে, একসময়ের নাট্যশিল্পী রেবা শামসুদ্দিনের সাথে বিবাহবন্ধনে আবদ্ধ হন। তাদের দুই পুত্র ও এক কন্যা সন্তান রয়েছে। মেয়ে বেথুন শামসুদ্দিন, জামাতা মিনা মাসুদ উজ্জামান (উপ-সচিব)। দুই ছেলে নাসিরউদ্দিন কমল ও জালালউদ্দিন মিথুন।
শামসুদ্দিন টগর, চিত্রপরিচালকের পাশাপাশি একজন ভালো অভিনেতাও ছিলেন। তরুণ বয়সে তিনি কিছু চলচ্চিত্রে খলনায়ক-সহনায়ক হিসেবে বিভিন্ন ছবিতে অভিনয় করেছেন। শেষের দিকে তিনি নিয়মিত চলচ্চিত্র এবং নাটকে অভিনয় করেই ব্যস্ত ছিলেন। তাঁর অভিনীত ছবি- সংগ্রাম, দস্যু বনহুর, এপার ওপার, গোপন কথা, দম মারো দম, মাসুদ রানা, জজ সাহেব, স্বপ্নের বাসর, স্বপ্ন পূরণ, জীবনের চেয়ে দামী, মেঘের কোলে রোদ, বিন্দুর ছেলে, ভালোবাসার লাল গোলাপ, হুমকীর মুখে, সুন্দরী বধূ, মা-বাবার স্বপ্ন, ভালোবাসার শেষ নাই, তুই যদি আমার হইতি, সমাজের শত্রু, মায়ের জন্য মরতে পারি, প্রভৃতি।
১৯৬৬ সালে মুক্তিপ্রাপ্ত নজরুল ইসলাম পরিচালিত ‘কার বউ’ ছবির সহকারী পরিচালক হিসেবে চলচ্চিত্রের সঙ্গে জড়িত হন তিনি। চলচ্চিত্রকার সুভাষ দত্তের সহকারী হিসেবেও কাজ করেছন।
শামসুদ্দিন টগর পরিচালিত প্রথম চলচ্চিত্র পারভেজ ফিল্মস-এর ব্যানারে, সোহেল রানা প্রযোজিত ‘দস্যু বনহুর’ মুক্তিপায় ১৯৭৬ সালে। তিনি ‘সারথী’ ছদ্মনামে এই ছবিটি পরিচালনা করেন। তাঁর পরিচালিত অন্যান্য ছবিগুলো হলো- বানজারান, মহেশখালীর বাঁকে, আখেরী নিশান, হুর-এ আরব, গলি থেকে রাজপথ, দখল, সম্রাট, রাজ ভিখারী, নকল শাহজাদা, নূরী, মহুয়া সুন্দরী, হুমকী, রতনমালা, সতী কমলা, যুবরাজ, জজ সাহেব, চেনাজানা শত্রু, ইত্যাদি।
শামসুদ্দিন টগর পরিচালিত প্রথম চলচ্চিত্র "দস্যু বনহুর"। চলচ্চিত্রটির মাধ্যমে রূপালি পর্দায় অভিষেক ঘটেছিল অঞ্জনার।
এছাড়া, শামসুদ্দিন টগর "আখেরী নিশান" ও "বানজারান" এর মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
শামসুদ্দিন টগর ২০১২ সালের ২৩ জুলাই ৬৮ বছর বয়সে মৃত্যুবরণ করেন।
০১। দস্যু বনহুর (সারথী ছদ্মনামে ১৯৭৬)
০২। মহেশখালীর বাঁকে (১৯৭৮)
০৩। আখেরি নিশান (১৯৮০)
০৪। হুর এ আরব (")
০৫। যুবরাজ (১৯৮২)
০৬। দখল (")
০৭। বানজারান(১৯৮৩)
০৮। গলি থেকে রাজপথ(")
০৯। সম্রাট(১৯৮৪)
১০। নকল শাহজাদা(১৯৮৫)
১১। রাজভিখারী(")
১২। নূরী(১৯৮৬)
১৩। সতীকমলা(১৯৮৭)
১৪। হুমকী(")
১৫। মহুয়া সুন্দরী(")
১৬। রতনমালা(১৯৯০)
১৭। চেনা জানা শত্রু (২০০৫)
রাজা ৪২০

রাজা ৪২০ ২০১৬ সালে মুক্তিপ্রাপ্ত একটি বাংলাদেশী কৌতুকধর্মী চলচ্চিত্র। চলচ্চিত্রটি পরিচালনা করেছেন উত্তম আকাশ ও প্রযোজনা করেছে গোধূলি ফিল্মস। চলচ্চিত্রটিতে মুখ্য ভূমিকায় অভিনয় করেছেন শাকিব খান ও অপু বিশ্বাস। পাশাপাশি ওমর সানী, রাভিনা বৃষ্টি, সাদেক বাচ্চু, কাবিলাসহ অন্যান্যরা এটির বিভিন্ন গুরুত্বপূর্ণ ভূমিকায় অভিনয় করেছেন। এটি ২০১৬ সালের ৫ ফেব্রুয়ারি প্রেক্ষাগৃহে মুক্তি পায়।
২০১৫ সালের ৩ মার্চ ঢাকার হাতিরঝিলে প্রিয়াঙ্কা শুটিং হাউজে মহরতের মাধ্যমে শুরু হয় "রাজা ৪২০" চলচ্চিত্রের কাজ। ২০১৫ সালের ১৭ আগস্ট চলচ্চিত্রটির দৃশ্য ধারণ করা হয় এফডিসির কড়ইতলায়, অংশ নেন শাকিব খান, ওমর সানী, কাবিলা এবং মিজু আহমেদ। চলচ্চিত্রের প্রধান নায়িকা অপু বিশ্বাস শুটিংয়ে অংশ নেন পরের দিন ১৮ তারিখ হতে, এদিন পুবাইল এবং আফতাবনগরে করা হয় এটির দৃশ্য ধারণ।
"রাজা ৪২০" চলচ্চিত্রের সংগীত পরিচালনা করেছেন কাজী জামাল ও জীবন মুরাদ। এটির গানের সুর ও গীত রচনা করেছেন শাহ আবদুল করিম (সংগ্রহ) আজমুল হুদা ও জীবন মুরাদ। গানে কণ্ঠ দিয়েছেন এন্ড্রু কিশোর, মিলা ইসলাম, উমা খান, কিশোর, প্রশান্ত, নুসরাত পাঁপড়ি। এছাড়াও চলচ্চিত্রটিতে ব্যবহার করা হয় ১৯৭৫ সালে মুক্তিপ্রাপ্ত শাবানা ও খসরু অভিনীত আকবর কবির পিন্টু পরিচালিত "বাদশা" চলচ্চিত্রের "ও প্রাণের রাজা" শিরোনামের একটি গান, গাজী মাজহারুল আনোয়ার রচিত প্রবাল চৌধুরী ও উমা খানের গাওয়া এই গানটির সুর ও সঙ্গীতায়োজন করেছিলেন আলী হোসেন। নতুন এই গানটির সঙ্গীতায়োজন করেছেন কাজী জামাল এবং এতে কণ্ঠ দেন এন্ড্রু কিশোর ও উমা খান, যা ২০১৬ সালের ১ ফেব্রুয়ারি লাইভ টেকনোলজিসের ইউটিউব চ্যানেলে মুক্তি পায়।
২০১৬ সালের ২১ জানুয়ারি শাকিব খানের অফিসিয়াল ফেসবুক পেইজে এ চলচ্চিত্রের আনুষ্ঠানিক ট্রেলার প্রকাশ করা হয়।
"রাজা ৪২০" ২০১৬ সালের ৫ ফেব্রুয়ারি প্রেক্ষাগৃহে মুক্তি পায়।
রাজু আঙ্কল

রাজু আঙ্কল হরনাথ চক্রবর্তী পরিচালিত ২০০৫ সালের একটি বাংলা চলচ্চিত্র এবং এটি পীযূষ সাহা প্রযোজিত একটি ছবি যাতে প্রধান চরিত্রে অভিনয় করেছেন প্রসেনজিৎ চ্যাটার্জী এবং সায়ন্তনী ঘোষ। ছবিটির সংগীত পরিচালনা করেছেন অশোক রাজ।
ফুলমেটাল আলকেমিস্ট: ব্রাদারহুড

"ফুলমেটাল আলকেমিস্ট: ব্রাদারহুড" মাঙ্গার ২৭টি বালামের সবগুলোই পরিগ্রহণ করেছে। এডওয়ার্ড এলরিক ও আলফোনজ এলরিক ভ্রাতাদ্বয় দূরের একটি গ্রামে তাদের মা তৃষা এলরিকের কাছে বড় হয়। তাদের বাবা হোহেনহেইম, একজন উল্লেখযোগ্য ও প্রতিভাবান রসায়নবিদ, ছোট ছেলে দুটোকে মায়ের কাছে রেখে চলে যান। ‌মায়ের কাছে বড় হওয়ার সময় তারা রসায়নের প্রতি বিশেষ আগ্রহ প্রদর্শন করে। তবে, রোগে ভুগে তৃষা কিছুদিন পর মারা গেলে, তারা তাদের কাছের বন্ধু উইনরি রকবেলের সাথে তার দাদি পিনাকোর কাছে বড় হয়। পরবর্তীতে তাদের শিক্ষিকা ইজুমি কার্তিসের কাছে রসায়ন নিয়ে জ্ঞান আহরণের পর, তারা বাড়ি ফিরে রসায়নের মাধ্যমে মৃত মাকে ফিরিয়ে আনার চেষ্টা করে। তবে মানব রূপান্তরকে এখানে একটি ট্যাবু হিশেবে ধরা হয়, এবং এ প্রক্রিয়ায় এলরিক তার একহাত ও এক পা এবং আল তার পুরো শরীরই হারায়। বাকী অংশ তাদের শরীর ফিরে পাওয়ার ভ্রমণ। যা করতে গিয়ে তারা কর্নেল রয় মাস্তাঙের অধীনে সরকারের একটি বড় ষড়যন্ত্রের মোকাবেলা করে ও দেশকে রক্ষা করে। 
তাদের হারানো অঙ্গ ও শরীর ফিরে পেতে ও মাকে ফিরিয়ে আনতে, দুই ভাইয়ের ফিলোজপারস স্টোন খোঁজার অভিযান।
বাবর সালীম স্বতী

বাবর সালীম স্বতী পাকিস্তান তেহরিক-ই-ইনসাফের প্রার্থী হিসাবে ২০১৮ সালের পাকিস্তানের সাধারণ নির্বাচনে পিকে-৩১ (মনসেরা -২) থেকে খাইবার পাখতুনখোয়া প্রদেশের প্রাদেশিক পরিষদে নির্বাচিত হয়েছিলেন।
হেরভাইন মৌকাম

হেরভাইন মৌকাম (জন্ম: ২৪ মে ১৯৯৪) হলেন একজন ক্যামেরুনীয়-বংশোদ্ভূত ফরাসি পেশাদার ফুটবলার। তিনি বর্তমানে বেলারুশীয় প্রিমিয়ার লীগ ক্লাব বাতে বরিসভের হয়ে একজন মধ্যমাঠের খেলোয়াড় হিসেবে খেলেন।
যাখার ভলকভ

যাখার ভলকভ (; ; জন্ম: ১২ আগস্ট ১৯৯৭) হলেন একজন বেলারুশীয় পেশাদার ফুটবলার। তিনি বর্তমানে বেলারুশীয় প্রিমিয়ার লীগ ক্লাব বাতে বরিসভের হয়ে একজন মধ্যমাঠের খেলোয়াড় হিসেবে খেলেন।
বাতে বরিসভ
সুরেখা সিকরি

সুরেখা সিকরি (১৯ এপ্রিল ১৯৪৫ - ১৬ জুলাই ২০২১) একজন ভারতীয় মঞ্চ, চলচ্চিত্র ও টেলিভিশন অভিনেত্রী। হিন্দি মঞ্চের প্রবীণ এই অভিনেত্রী ১৯৭৮ সালে রাজনৈতিক নাট্যধর্মী "কিস্‌সা কুরসি কা" চলচ্চিত্র দিয়ে বড় পর্দায় অভিষিক্ত হন এবং পরে অসংখ্য হিন্দি ও মালয়ালম চলচ্চিত্রে এবং ভারতীয় সোপ অপেরায় পার্শ্ব চরিত্রে অভিনয় করেন। সিক্রি তার কাজের স্বীকৃতি হিসেবে একাধিক পুরস্কার অর্জন করেছেন, তন্মধ্যে রয়েছে তিনটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার।
সিকরি "তমস" (১৯৮৭) ও "মাম্মো" (১৯৯৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। হিন্দি মঞ্চনাটকে তার কাজের স্বীকৃতি হিসেবে তিনি ১৯৮৯ সালে সঙ্গীত নাটক আকাদেমি পুরস্কার অর্জন করেন। এছাড়া তিনি রাত্রিকালীন সোপ অপেরা "বালিকা বধূ"-এ অভিনয় করেন ২০০৮ সালে শ্রেষ্ঠ খল অভিনয়শিল্পী বিভাগে ইন্ডিয়ান টেলি অ্যাওয়ার্ড এবং ২০১১ সালে শ্রেষ্ঠ পার্শ্ব অভিনেত্রী বিভাগে ইন্ডিয়ান টেলি অ্যাওয়ার্ড অর্জন করেন। সাম্প্রতিককালে মুক্তিপ্রাপ্ত "বাধাই হো" (২০১৮) চলচ্চিত্রে তার অভিনয় দর্শক ও সমালোচকদের নিকট প্রশংসিত হয়। এই চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার তৃতীয় জাতীয় চলচ্চিত্র পুরস্কার অর্জন করেন, এবং ফিল্মফেয়ার পুরস্কার ও স্ক্রিন পুরস্কার লাভ করেন।
সিকরি নতুন দিল্লিতে জন্মগ্রহণ করেন এবং তার শৈশব কাটে আলমোরা ও নৈনিতালে। তার পিতা বিমান বাহিনীতে চাকরি করতেন এবং তার মাতা একজন শিক্ষিকা ছিলেন। তার সৎবোন মনরা সিকরি নাসিরুদ্দিন শাহের প্রথম স্ত্রী। ফলে নাসিরুদ্দিন সুরেখার ভগ্নীপতি। নাসিরুদ্দিন ও মনরার কন্যা হিবা শাহ তার বোনঝি। হিবা "বালিকা বধূ" টেলিভিশন ধারাবাহিকে তার মাসীর যুবতী বয়সের চরিত্রে অভিনয় করেছিলেন।
সিকরি জিইসি, আলীগড় মুসলিম বিশ্ববিদ্যালয়ে পড়াশোনা করেন। পরে তিনি ১৯৬৮ সালে ন্যাশনাল স্কুল অব ড্রামা থেকে নাট্যতত্ত্বে স্নাতক ডিগ্রি অর্জন করেন এবং এনএসডি রিপার্টরি কোম্পানি এক দশকের বেশি সময় কাজ করেন। তিনি ১৯৮৯ সালে সঙ্গীত নাটক আকাদেমি পুরস্কার অর্জন করেন।
সিকরির চলচ্চিত্রে অভিষেক ঘটে ১৯৭৮ সালে রাজনৈতিক নাট্যধর্মী "কিস্‌সা কুরসি কা" দিয়ে। তিনি "তমস" (১৯৮৭) চলচ্চিত্রে অভিনয় করে তার প্রথম শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। "মাম্মো" (১৯৯৪) চলচ্চিত্রে অভিনয় করে তিনি তার দ্বিতীয় জাতীয় চলচ্চিত্র পুরস্কার লাভ করেন।
পরবর্তীকালে তিনি বলিউডে "জুবেদা", "মিস্টার অ্যান্ড মিসেস আইয়ার", ও "রেইনকোট" চলচ্চিত্রে অভিনয় করে সমাদৃত হন। টেলিভিশনে তিনি "এক থা রাজা এক থি রানী", "পরদেশ মেঁ হ্যায় মেরা দিল", "মা এক্সচেঞ্জ", "সাত ফেরে" এবং "বালিকা বধূ" ধারাবাহিকে অভিনয় করেন।
২০১৮ সালে অমিত শর্মার "বাধাই হো" চলচ্চিত্রে তার অভিনয় দর্শক ও সমালোচকদের নিকট প্রশংসিত হয়। ২৯ কোটি রুপী নির্মাণ ব্যয়ের চলচ্চিত্রটি ২২১ কোটি রুপী আয় করে ২০১৮ সালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। এই চলচ্চিত্রে অভিনয়ের জন্য তিনি ৬৬তম জাতীয় চলচ্চিত্র পুরস্কার আয়োজনে শ্রেষ্ঠ পার্শ্ব অভিনেত্রী বিভাগে তার তৃতীয় জাতীয় চলচ্চিত্র পুরস্কার লাভ করেন। এছাড়া এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার ও স্ক্রিন পুরস্কার লাভ করেন।
সুরেখা সিকরি হেমন্ত রেগের সাথে বিবাহ বন্ধনে আবদ্ধ হন। তাদের এক পুত্র রাহুল সিকরি একজন চিত্রশিল্পী। ২০০৯ সালের ২০শে অক্টোবর তার স্বামী হেমন্ত হৃদরোগে আক্রান্ত হয়ে মৃত্যুবরণ করেন।
সিকরি ২০২১ সালের ১৬ই জুলাই ৭৫ বছর বয়সে হৃদযন্ত্রের ক্রিয়া বন্ধ হয়ে মৃত্যুবরণ করেন। তিনি এর পূর্বে দুবার মস্তিস্কের স্ট্রোকের আক্রান্ত হয়ে সেগুলোর পার্শ্বপ্রতিক্রিয়ায় ভুগছিলেন।
মধুপুর গড়

মধুপুর গড় বা মধুপুর শালবন বা মধুপুর জঙ্গল বাংলাদেশের কেন্দ্রভাগে অবস্থিত একটি বৃহৎ বনভূমি বা উত্থিত এলাকা। মধুপুর গড় অঞ্চলটি উত্তর দিকে জামালপুর জেলার দক্ষিণ অংশ থেকে শুরু হয়ে দক্ষিণ দিকে নারায়ণগঞ্জ সদর উপজেলার ফতুল্লা থানা পর্যন্ত বিস্তৃত। টাঙ্গাইল ও গাজীপুর জেলা এবং ঢাকা শহরের অধিকাংশ এলাকা এই গড় অঞ্চলের অন্তর্ভুক্ত। গড়টির উত্তর অংশ মধুপুর গড় এবং দক্ষিণাংশ ভাওয়াল গড় নামে পরিচিত। মধুপুর উপজেলায় অবস্থিত গড়ের অংশ নিয়ে মধুপুর জাতীয় উদ্যান এবং গাজীপুরের কিছু অংশ নিয়ে ভাওয়াল জাতীয় উদ্যান গঠিত হয়েছে।
মধুপুর বনটি ১৯৬২ সালে বনবিভাগের আওতায় আসার পর এ বনের জীববৈচিত্র সংরক্ষণের উদ্যোগ গ্রহণ করা হয়। ১৯৭৪ সালের বাংলাদেশ বন্যপ্রাণি সংরক্ষণ আইন অনুসারে, জীববৈচিত্র সংরক্ষণের উদ্দেশ্য ১৯৮২ সালে এ বনের ৮৪৩৬৬ হেক্টর জায়গাকে মধুপুর ও ভাওয়াল নামে দুটি জাতীয় উদ্যান ঘোষণা করা হয়।
এ অঞ্চলের ভূমি সঞ্চয়ন সংলগ্ন প্লাবনভূমি থেকে সামান্য উঁচু যা হ্যালোইসাইট ও ইলাইটের সমন্বয়ে সৃষ্ট। এগুলো মিলে উত্তর-দক্ষিণে এটি প্রলম্বিত ভূভাগ গঠন করেছে যা স্মারক প্রত্নমৃত্তিকার অন্তর্গত। উত্তর-প্লাইসটোসিন যুগে এ অঞ্চলটিতে ব্যাপক বৃষ্টিপাত ও বিভিন্নভাবে ক্ষয়ের কারণে বেশকিছু প্লাইসটোসিন সোপান আলাদা হয়ে গিয়েছে। পরে, এই সোপানগুলোই একটি অপরটির সাথে যুক্ত হয়ে ও খোলা স্থানে উর্বর পলিমাটিতে পূর্ণ হয়ে প্লাবনভূমির তৈরি হয়েছে। মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ বা আদি প্রস্তর দ্বারা গড়াঞ্চলটি গঠিত। এই অবক্ষেপটি নতুন প্লাইসটোসিন যুগে জলবায়ুগত কারণে সৃষ্ট ও এটি বিভক্ত কয়েকটি প্লাইসটোসিন সোপানের সমন্বয়ে গঠিত। এটি বাংলাদেশের দ্বিতীয় বৃহত্তম প্লাইসটোসিন চত্বর। সঞ্চয়নজাত নদীজ পরিবেশ নিয়ে কর্দমটি গঠিত এবং এটি প্রায় ০.৯৭ থেকে ০.৯০ মিলিয়ন বছর পূর্বে সৃষ্টি হয়েছে বলে ভূতত্ত্ববিদগণ ধারণা করেন।
মধুপুর গড় বাংলাদেশের তৃতীয় বৃহত্তম প্রাকৃতিক বনাঞ্চল এবং জীব বৈচিত্রের দিক দিয়ে বেশ সমৃদ্ধ। গড় এলাকায় ১৯০ প্রজাতির প্রাণি রয়েছে। মধুপুর জাতীয় উদ্যানে ২১ প্রজাতির স্তন্যপায়ী, ১৪০ প্রজাতির পাখি ও ২৯ প্রাতির সরিসৃপ পাওয়া যায়। উল্লেখযোগ্য প্রাণীর মধ্যে রয়েছে, মুখপোড়া হনুমান, লালমুখ বানর, মায়া হরিণ, শজারু, বুনো শুকর, বিভিন্ন প্রজাতির পাখির মধ্যে রয়েছে মেঘ হু, মাছরাঙা, খয়ড়া গোছা পেঁচা, বনমোরগ প্রভৃতি। এছাড়া, পূর্বে মধুপুর গড়ে হাতি, বাঘ, চিতা ও ময়ূরের মত প্রাণীর বিচরণ ছিল। ১৮৬৮ থেকে ১৮৭৬ সাল পর্যন্ত মধুপুর গড় থেকে ৪১৩টি হাতি শিকার করা হয়। এছাড়া বন বিভাগের হিসেব অনুযায়ী, ভাওয়াল গড়ে ৬৪ প্রজাতির প্রাণী রয়েছে যার মধ্যে ৬ প্রজাতির স্তন্যপায়ী, ৯ প্রজাতির সরীসৃপ, ১০ প্রজাতির উভচর ও ৩৯ প্রজাতির পাখি রয়েছে।
মধুপুর জঙ্গলে প্রায় ১৭৬ প্রজাতির বিভিন্ন উদ্ভিদ রয়েছে। এরমধ্যে ৭৩ প্রজাতির বৃক্ষ, ২২ প্রজাতির গুল্ম, ২৭ প্রজাতির ক্লাইম্বার, ৮ প্রজাতির ঘাস, ১ প্রজাতির পামগাছ ও ৪৫ প্রজাতির ঔষধি উদ্ভিদ রয়েছে। এছাড়া, বনবিভাগের উদ্যোগে বেশকিছু বিদেশি প্রজাতির উদ্ভিদ রোপণ করা হয়েছে। মধুপুর গড়ে সবচেয়ে বেশি দেখা যায় শাল বা গজারি গাছ যার ফলে এটি শালবন হিসেবেও পরিচিত। উল্লেখযোগ্য উদ্ভিদের মধ্যে রয়েছে শাল, মহুয়া, বহেড়া, আমলকী, হলুদ, আমড়া, জিগা, ভাদি, অশ্বত্থ, বট, সর্পগন্ধা, শতমূলী, জায়না, বিধা, হাড়গোজা, বেহুলা ইত্যাদি। এছাড়া, আম, কাঁঠাল, জাম, পেয়ারা প্রভৃতি ফলজ উদ্ভিদ পুরো অঞ্চলজুড়েই পাওয়া যায়।
রমিজ রাজা (অভিনেতা)

রমিজ রাজা একজন ভারতীয় চলচ্চিত্র অভিনেতা ও প্রযোজক।
২০১৬ সালে রমিজ রাজা অভিনীত প্রথম চলচ্চিত্র "ডার্লিং ২" মুক্তি পায়। তিনি চলচ্চিত্র প্রযোজনাও করেছিলেন।
২০১৮ সালে রমিজ রাজা অভিনীত দ্বিতীয় চলচ্চিত্র "বিধি মাধি উল্টা" মুক্তি পেয়েছিল। এই চলচ্চিত্রটিও প্রযোজনা করেছিলেন তিনি।
রোদরঞ্জন

রোদরঞ্জন, বা রোডোডেনড্রন (প্রাচীন গ্রীক শব্দ "rhódon" বা "গোলাপ" এবং "déndron" বা "গাছ" হতে) ফুল গাছের একটি বৃহত গণ। ১০২৪ প্রজাতির কাষ্ঠল উদ্ভিদ নিয়ে রোদরঞ্জন হিথ পরিবারের বৃহত্তর গণ। এদের কিছু চিরহরিৎ এবং কিছু পর্ণমোচী। এ প্রজাতিগুলো মূলত এশিয়াতে পাওয়া যায়।
বেশিরভাগ রোদরঞ্জন প্রজাতির উজ্জ্বল বর্ণের ফুল থাকে যা শীতের শেষ থেকে গ্রীষ্মের শুরু পর্যন্ত প্রস্ফুটিত হয়। আজালিয়া হিসাবে উদ্যানপালকরা যা জানেন তা আসলে এক ধরনের রোদরঞ্জন। অনেকের বাগানে বা ফুলের পাত্রে রোদরঞ্জন থাকে। এটি নেপালের জাতীয় ফুল। রোদরঞ্জনের একটি প্রজাতি রোদরঞ্জন পন্টিকাম উত্তর আমেরিকাতে আক্রমণাত্মক একটি প্রজাতিতে পরিণত হয়েছে।
রোদরঞ্জন এরিকাসি পরিবারের বৃহত্তম গণ, যার মধ্যে প্রায় ১০২৪টি প্রজাতি রয়েছে, (যদিও অনুমানলো ৮৫০-১০০০ এর মধ্যেই পরিবর্তিত হয়) (though estimates vary from 850-1000) এবং বাহারি রঙে বৈচিত্র্যময়।
যদিও ষোড়শ শতাব্দীতে চার্লস ডি লাক্লুস (ক্লুসিয়াস) রোদরঞ্জন হিরসুটামের বর্ণনা দেওয়ার পরে রোদরঞ্জন পরিচিত ছিল এবং এটি শাস্ত্রীয় লেখকদের কাছে পরিচিত ছিল (ম্যাগার ১৯৯০), এবং চামেরহোডেনড্রন (স্বল্প বর্ধমান গোলাপ গাছ) হিসাবে পরিচিত গণ প্রথম আনুষ্ঠানিকভাবে লিনিয়াস তার স্পেসি প্ল্যান্টেরামে ১৭৫৩ সালে বর্ণনা করেছিলেন।
তিনি পাঁচ প্রজাতির রোদরঞ্জন এর অধীনে একে রেখেছিলেন।
কুমার ইন্দ্রজিৎসিংজী

কুমার শ্রী ইন্দ্রজিৎসিংজী মাধবসিংজী (; ; জন্ম: ১৫ জুন, ১৯৩৭ - মৃত্যু: ১২ মার্চ, ২০১১) তৎকালীন ব্রিটিশ ভারতের গুজরাতের জামনগর এলাকায় জন্মগ্রহণকারী আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬৪ থেকে ১৯৬৯ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি ও সৌরাষ্ট্র দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন কে. এস. ইন্দ্রজিৎসিংজী নামে পরিচিত কুমার ইন্দ্রজিৎসিংজী।
রাজকোটের রাজকুমার কলেজ ও দিল্লির সেন্ট স্টিফেন্স কলেজে পড়াশুনো করেছিলেন।
১৯৫৪-৫৫ মৌসুম থেকে ১৯৭২-৭৩ মৌসুম পর্যন্ত কুমার ইন্দ্রজিৎসিংজী’র প্রথম-শ্রেণীর খেলোয়াড়ী জীবন চলমান ছিল। এ পর্যায়ে দিল্লি ও সৌরাষ্ট্রের পক্ষে খেলেছিলেন তিনি। প্রতিযোগিতাধর্মী উইকেট-রক্ষক ও দক্ষ ডানহাতি ব্যাটসম্যান হিসেবে কুমার ইন্দ্রজিৎসিংজী’র বেশ সুনাম ছিল। কখনোবা তিনি ব্যাটিং উদ্বোধন কিংবা মাঝারিসারিতে ব্যাটিং করতে নামতেন। দূর্ভাগ্যবশতঃ খেলোয়াড়ী জীবনের স্বর্ণালী সময়ে ফারুক ইঞ্জিনিয়ার ও বুধি কুন্দরনের পিছনে তাকে অবস্থান করতে হয়েছিল। কেবলমাত্র তাদের কেউ আঘাতপ্রাপ্ত কিংবা অনুপস্থিতির কারণেই জাতীয় দলে তিনি আহুত হতেন।
রঞ্জী ট্রফি প্রতিযোগিতায় উইকেট-রক্ষকদের অন্যতম হিসেবে কট কিংবা স্ট্যাম্পিং করে ১০০টি আউটের কৃতিত্ব অর্জন করেছিলেন। তন্মধ্যে, ১৯৬০-৬১ মৌসুমে এ প্রতিযোগিতায় ২৩টি আউট করে নতুন রেকর্ড গড়েন। প্রায় ২০ বছর প্রথম-শ্রেণীর ক্রিকেটে দূর্দণ্ড প্রতাপে খেলেন। ২৬.৭৬ গড়ে পাঁচ সেঞ্চুরি সহযোগে ৩,৬৯৪ রান তুলেন। ২১০টি আউটের মধ্যে ১৩৩টি ক্যাচ গ্লাভসবন্দী করেছিলেন তিনি।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন কুমার ইন্দ্রজিৎসিংজী। ২ অক্টোবর, ১৯৬৪ তারিখে চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৫ অক্টোবর, ১৯৬৯ তারিখে হায়দ্রাবাদে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
অস্ট্রেলিয়ার বিপক্ষে দূর্দান্ত সূচনা করেছিলেন। ব্যাটসম্যান কিংবা উইকেট-রক্ষক হিসেবে মাঝারিমানের সফলতা লাভ করলেও স্মরণীয় মুহূর্ত উদ্‌যাপন করেছিলেন তিনি। নবম উইকেট জুটিতে চান্দু বোর্দের সাথে ৩২ রানের নিরবচ্ছিন্ন জুটি গড়ে ভারতকে বোম্বে টেস্টে দুই উইকেটের নাটকীয় জয় এনে দেন। তাসত্ত্বেও, এ সাফল্যের পর তাকে দলে রাখা হয়নি। এভাবেই তার আন্তর্জাতিক খেলোয়াড়ী জীবন শেষ হয়ে যায়। এরপর আর তাকে আন্তর্জাতিক অঙ্গনে খেলতে দেখা যায়নি।
ভারতীয় ঘরোয়া ক্রিকেটে পরিচ্ছন্ন উইকেট-রক্ষক হিসেবে সুনাম অর্জন করলেও জাতীয় পর্যায়ে এ ধারা অব্যাহত রাখতে পারেননি। জাতীয় দলে অন্তর্ভূক্তির প্রশ্নে প্রায়শঃই তাকে ফারুক ইঞ্জিনিয়ার ও বুধি কুন্দরনের সাথে তীব্র প্রতিদ্বন্দ্বিতায় অবতীর্ণ হতে হতো। মাত্র চার টেস্টে অংশগ্রহণের সুযোগ লাভ করেছিলেন। তন্মধ্যে, ১৯৬৪-৬৫ মৌসুমে সফরকারী অস্ট্রেলিয়া দলের বিপক্ষে তিন টেস্টের সিরিজের সবকটি ও ১৯৬৯-৭০ মৌসুমে সফরকারী নিউজিল্যান্ড দলের বিপক্ষে সিরিজের তৃতীয় টেস্টে আর একটি খেলায় অংশ নিয়েছিলেন। এ পর্যায়ে অবশ্য নিয়মিত উইকেট-রক্ষক ফারুক ইঞ্জিনিয়ার আঘাতপ্রাপ্ত ছিলেন।
তার পিতামহ মোহনসিংজী ভারতের পক্ষে অংশগ্রহণকারী রণজিতসিংজীর ভাই ও দিলীপসিংজীর’ কাকা ছিলেন। সূর্যবীর সিং ও হনুমন্ত সিং তার কাকাতো ভাই ছিলেন।
১২ মার্চ, ২০১১ তারিখে ৭৩ বছর বয়সে মুম্বই এলাকায় কুমার ইন্দ্রজিৎসিংজী’র দেহাবসান ঘটে।
নাহিদা সোবহান

নাহিদা সোবহান মধ্যপ্রাচ্যে বাংলাদেশের প্রথম নারী কূটনীতিবিদ। তিনি ১ জানুয়ারি ২০২০ থেকে জর্ডানের রাষ্ট্রদূত হিসেবে দায়িত্ব পালন করেন। এর আগে পররাষ্ট্র মন্ত্রণালয়ে জাতিসংঘ অনুবিভাগের মহাপরিচালক হিসেবে দায়িত্ব পালন করেন। 
নাহিদা ঢাকা বিশ্ববিদ্যালয় থেকে ইংরেজি সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। তিনি নেদারল্যান্ডসের হেগের একাডেমি অফ ইন্টারন্যাশনাল ল-এ পাবলিক ইন্টারন্যাশনাল আইন বিষয়ে প্রশিক্ষণ নেন। এছাড়া ফ্রান্সের প্যারিসের পাবলিক অ্যাডমিনিস্ট্রেশন ইনস্টিটিউট থেকে আন্তর্জাতিক সম্পর্ক বিষয়ে ডিপ্লোমা অর্জন করেন। তিনি ফরাসি, ইংরেজি এবং বাংলা ভাষায় দক্ষ। 
নাহিদা বিসিএস পররাষ্ট্র ক্যাডারে ১৫তম ব্যাচে উত্তীর্ণ বাংলাদেশ সরকারের চাকরিতে যোগদান করেন। চাকরি জীবনে তিনি রোম, জেনেভা ও কলকাতা বাংলাদেশ মিশনে কাজ করেন।
নাহিদা সোবহান বিবাহিত ও দুই সন্তানের জননী।
২০২৩ নেপাল ত্রিদেশীয় সিরিজ (রাউন্ড ২১)

২০২৩ নেপাল ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ২১শ পর্ব যা ২০২৩ সালের মার্চ মাসে নেপালে অনুষ্ঠিত হয়। সিরিজটি ছিল নেপাল, পাপুয়া নিউ গিনি ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।
নেপাল দলে অর্জুন সউদ, কমল সিং আইরি, মৌসম ঢকাল ও সন্দীপ জোরাকে রিজার্ভ খেলোয়াড় হিসেবে রাখা হয়।
সুপ্রিয়া পাঠক

সুপ্রিয়া পাঠক কাপুর (জন্ম ৭ জানুয়ারি ১৯৬১) হলেন একজন ভারতীয় চলচ্চিত্র, টেলিভিশন ও মঞ্চ অভিনেত্রী। তিনি হংস পারেখের "খিচড়ি" ফ্র্যাঞ্চাইজি ও সঞ্জয় লীলা ভন্সালীর "গোলিয়োঁ কী রাসলীলা রাম-লীলা" চলচ্চিত্রে ধনকর সনেরা চরিত্রে অভিনয়ের জন্য সর্বাধিক পরিচিত। অভিনয়ের স্বীকৃতি হিসেবে তিনি একাধিক চলচ্চিত্র ও টেলিভিশন পুরস্কার অর্জন করেছেন, তন্মধ্যে রয়েছে তিনটি ফিল্মফেয়ার পুরস্কার ও দুটি ইন্ডিয়ান টেলি অ্যাওয়ার্ড।
গুজরাতি পরিবারে জন্মগ্রহণকারী সুপ্রিয়া মঞ্চে অভিনয়ের মধ্যে দিয়ে তার কর্মজীবন শুরু করেন। পরে তিনি "কলিযুগ" (১৯৮১) ও "বাজার" (১৯৮২) চলচ্চিত্রে অভিনয় করে টানা দুবার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি "ওয়েক আপ সিড" (২০০৯) ও "" (২০১০) চলচ্চিত্রে অভিনয় করে আরও দুটি ফিল্মফেয়ার পুরস্কারের মনোনয়ন লাভ করেন। ২০১৩ সালের "গোলিয়োঁ কী রাসলীলা রামলীলা" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার তৃতীয় ফিল্মফেয়ার পুরস্কার এবং শ্রেষ্ঠ খল অভিনয়শিল্পী বিভাগে জি সিনে পুরস্কার অর্জন করেন।
সুপ্রিয়া পাঠক ১৯৬১ সালের ৭ই জানুয়ারি মহারাষ্ট্রের মুম্বই শহরে জন্মগ্রহণ করেন। তার পিতা বলদেব পাঠক একজন পোশাক নির্মাতা এবং মাতা দিনা পাঠক মঞ্চ অভিনেত্রী। তার পিতা পাঞ্জাবি ও মাতা কাথিয়াবাদি গুজরাতি। তার বড় বোন রত্না পাঠকও একজন মঞ্চ ও চলচ্চিত্র অভিনয়শিল্পী। তিনি মুম্বইয়ের দাদারের পার্সি কলোনিতে বেড়ে ওঠেন, এবং জে. বি. বচ্ছা হাই স্কুলে পড়াশোনা করেন। তিনি মুম্বই বিশ্ববিদ্যালয়ের নালন্দা ড্যান্স রিসার্চ সেন্টার থেকে চারুকলায় স্নাতক ডিগ্রি অর্জন করেন, তার বিশেষ ক্ষেত্র হল ভারতনাট্যম।
অদ্বিতীয়া

অদ্বিতীয়া (); স্টার জলসা চ্যানেলে ১৩ জুন ২০১১ থেকে ২ মার্চ ২০১২ পর্যন্ত প্রচারিত একটি জনপ্রিয় বাংলা টেলিভিশন ধারাবাহিক। এটি ছিলো আইডিয়াস ক্রিয়েশনের প্রযোজনা এবং প্রসেনজিৎ চ্যাটার্জীর আইডিয়া। অনুষ্ঠানটি পরিচালনা করেছেন জয়দীপ মুখার্জি এবং স্ক্রিপ্টটি যৌথভাবে লিখেছেন অনুজা চট্টোপাধ্যায় এবং কৌশিক ভট্টাচার্য। সিরিজটির শুটিং হয়েছে সুন্দরবনের তটভূমিতে। এতে প্রধান চরিত্রে অভিনয় করেছেন জনপ্রিয় বাঙালি অভিনেতা ইন্দ্রাশীষ
রায়, সোহিনী সরকার, গৌরব চক্রবর্তী। এটি দর্শকমহলে বেশ জনপ্রিয়তা অর্জন করে এবং বিশেষত গতানুগতিকতার বাইরের গল্পের কারণে দর্শকদের দ্বারা প্রশংসিত হয়েছিল। এটি ২০১২ সালে সেরা খলনায়ক এবং সেরা দম্পতি ক্যাটাগরিতে স্টার জলসা পরিবার পুরস্কার জয় করে।
অদ্বিতীয়া চিকিৎসা বিজ্ঞানের এজজন ছাত্রী যে অল্প বয়সী মেয়েকে ঘিরে। অদ্বিতীয়ার বাবার আকস্মিক মৃত্যুর কারণে তাকে পড়াশোনা ছেড়ে সুন্দরবন জেলার কমলতলির একটি গ্রামীণ ব্যাংকে চাকরি করতে যেতে হয়েছিল। কমলতলি হ'ল একটি গ্রাম, যার নেতৃত্বাধীন চৌধুরী জমিদাররা রবিকিরণ চৌধুরী এবং চন্দ্রকিরণ চৌধুরী দ্বারা পরিচালিত। যদিও গ্রামে বাইরে থেকে সমস্ত কিছু ঠিক আছে, তবে ভিতরে, চৌধুরী ভাইদের দ্বারা নিয়ন্ত্রিত বেশ কয়েকটি রাজনৈতিক এবং দূষিত কার্যকলাপ চলছে। গ্রামের মানুষ এই অনুশীলনের শিকার হয় তবে চৌধুরী পরিবারের হিংস্র ভাইদের বিরুদ্ধে কেউ আওয়াজ করতে ভয় পায় না। কমলতলির অন্ধকারের নিচে থাকা অনেক ধাঁধা আবিষ্কার ও অবিচ্ছিন্ন করার সময় অদ্বিতীয়া গ্রামে প্রবেশ করে এবং এই গ্রামটিকে অগ্রগতির পথে রাখার শপথ গ্রহণ করে।
বিজয় গিরি

রাজা বিজয় গিরি চাকমা সার্কেলের ১৫ তম চাকমা রাজা ছিলেন। 
তিনি চতুর্দশ চাকমা রাজা সংবধের পুত্র এবং কৈশোরে যুবরাজ হয়েছিলেন। তাঁর ছোট ভাই ছিলেন যার নাম যুবরাজ উদাই গিরি।
চাকমা সার্কেল এবং এর লোকেরা "রোহাং" বা "রোয়াং" বর্তমান রাখাইন রাজ্যে (পূর্বে আরাকান নামে পরিচিত) বাস করত।তিনি খ্রিস্টীয় সপ্তম শতাব্দীর সময়ে এখানে বাস করেছিলেন। তিনি যুবরাজ থাকাকালীন তেওয়া নদী পেরিয়ে সাত ছামুস বা ২৬,০০০ সৈন্য নিয়ে জলপথে ছয় দিন ভ্রমণ করেছিলেন কলাবাঘা নামক এক স্থানে এবং টেকনাফ, ইন্দাং পাহাড় এবং ক্রিন্ডাং পাহাড় তিনটি দেশ দখল করেছিলেন।
চাকমা জাতীয় সেনাবাহিনীর সর্বাধিনায়ক সেনাপতি জেনারেল রাধা মোহন খিসা সেনাবাহিনীকে যুদ্ধের ময়দানে বিজয়ের দিকে পরিচালিত করেছিলেন। তাদের সামরিক সাফল্যের পরে তারা খবর পেল যে, রাজা সংবুদ্ধ মারা গেছেন এবং যুবরাজ উদাই গিরি সিংহাসন দখল করেছিলেন। তারপর বিজয় গিরি দেশে ফিরে আসে এবং অবৈধ দ্বন্দ্ব এড়াতে বিজয়ী অঞ্চলগুলিতে থাকার সিদ্ধান্ত নেয় এবং তার সেনাবাহিনীকে তাকে অনুসরণ করার নির্দেশ দেয়। সেনাবাহিনীর বেশিরভাগ অংশই তাঁর অনুগত থাকায় তারা স্থানীয় "আরি" (আরাকানিজ বা রাখাইন) মহিলাদের স্ত্রী হিসাবে গ্রহণ করেছিল।
বিতর্কিত বিষয় হলো তঞ্চঙ্গ্য চাকমা লোক এবং দাইংনেট চাকমা সম্প্রদায় উদাই গিরির বংশধর এবং চাকমা রাজ্যের প্রাচীন অংশ যার রাজধানী চম্পকনগর নামে পরিচিত ছিল।
র
সিরাজ হায়দার

সিরাজ হায়দার (৬ জানুয়ারি ১৯৪৮ – ১১ জানুয়ারি ২০১৮) ছিলেন একজন বাংলাদেশি অভিনেতা ও পরিচালক। তিনি চার শতাধিক চলচ্চিত্রে অভিনয় করেছিলেন। তিনি দুইটি চলচ্চিত্র পরিচালনা করেছিলেন। তিনি টেলিভিশন, মঞ্চ, রেডিও ও যাত্রাতেও অভিনয় করেছিলেন।
সিরাজ হায়দার ১৯৪৮ সালের ৬ ফেব্রুয়ারি মুন্সীগঞ্জের বিক্রমপুরে জন্মগ্রহণ করেন। ১৯৬২ সালে নবম শ্রেণীতে পড়াকালীন সময়ে "টিপু সুলতান" শিরোনামের নাটকে তিনি প্রথমবারের মত অভিনয় করেন।
"সুখের সংসার" চলচ্চিত্রে অভিনয়ের মাধ্যমে বড় পর্দায় অভিষেক হয় সিরাজ হায়দারের। চলচ্চিত্রের পাশাপাশি তিনি টেলিভিশন মঞ্চ ও যাত্রাতেও অভিনয় করেছেন। তিনি অনেক মঞ্চ নাটক পরিচালনা করেছিলেন। ১৯৭৬ সালে তিনি রঙ্গনা নাট্যগোষ্ঠী প্রতিষ্ঠা করেছিলেন।
সিরাজ হায়দার "আদম ব্যাপারী" ও "সুখ" শিরোনামের দুইটি চলচ্চিত্র পরিচালনা করেছিলেন। তার পরিচালিত "আদম ব্যাপারী" শিরোনামের চলচ্চিত্রটি মুক্তি পায় নি। তার পরিচালিত অন্য চলচ্চিত্র "সুখ" মুজিব পরদেশী অভিনীত প্রথম চলচ্চিত্র।
সিরাজ হায়দার মিনা হায়দারের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।
সিরাজ হায়দার ২০১৮ সালের ১১ জানুয়ারি ঢাকার কল্যাণপুরে নিজ বাসভবনে মৃত্যুবরণ করেন।
প্লবতা

প্লবতা () 
বলতে একটি বস্তুকে তরলে নিমজ্জিত করলে বস্তুর উপর তরল কর্তৃক যে ঊর্ধ্বমুখী লব্ধি বল ক্রিয়া করে, সে বলকে বোঝায়। একে আর্কিমিডিসের সূত্র বলেও আখ্যায়িত করা হয়।
আর্কিমিডিসের সুত্রটির নামকরণ করা হয় সিরাকাসের পদার্থবিদ আর্কিমিডিস-এর নামে। তৎকালীন সিরাকাসের রাজা দ্বিতীয় হিয়েরোর জন্য লরেল পাতার মুকুটের মতো দেখতে একটি সোনার মুকুট প্রস্তুত করা হয়েছিল। রাজা আর্কিমিডিসকে বলেছিলেন মুকুট না ভেঙে এটি আসলে স্বর্ণ দিয়ে তৈরি কি না, তা নির্ণয় করতে। অতঃপর, তিনি পানির অসংকোচনশীলতার ধর্ম ব্যবহার করে প্রমাণ করতে সক্ষম হন যে—কোনো বস্তুকে পানিতে নিমজ্জিত করা হলে তা তার আয়তনের সমপরিমাণ পানি অপসারণ করে। এ নীতিই আর্কিমিডিসের সূত্র নামে পরিচিত।
সূত্রঃ বস্তুকে প্রবাহীর মধ্যে আংশিক বা সম্পূর্ণ নিমজ্জিত করলে ঐ বস্তুর ওপর প্রবাহী লম্বভাবে যে উর্ব্ধমুখী বল প্রয়োগ করে তাকে প্লবতা বলে /
যদি একটি ঘনকাকৃতির বস্তুকে পানিতে নিমজ্জিত করা হয়, তাহলে আর্কিমিডিসের সূত্র অনুযায়ী তা তার আয়তনের সমান পানি অপসারণ করবে। এখন, পানিতে নিমজ্জিত অবস্থায় বস্তুর ওজন হবে,
formula_1
যেহেতু, কোনো একটি বস্তুর ভর, formula_2 (যেখানে, formula_3 দ্বারা বস্তুর ঘনত্ব বোঝায় এবং formula_4 হলো বস্তুর আয়তন); কাজেই, বস্তুটি তার নিন্মতলে যে চাপ প্রয়োগ করবে তার মান হলো—
formula_5
অর্থাৎ, কোন বস্তুর কোনো প্রবাহীতে (তরল বা গ্যাসে) আংশিক বা সম্পূর্ণভাবে নিমজ্জিত করলে ওই প্রবাহী বস্তটির উপর মোট যে পরিমাণ উর্ধমুখী ঘাতক প্রয়োগ করে তাকে প্লবতা বলে।
ফ্রেয়া অ্যালান

ফ্রেয়া অ্যালান (জন্ম: ৬ সেপ্টেম্বর ২০০১) হলেন একজন ইংরেজ অভিনেত্রী যিনি নেটফ্লিক্স সিরিজ "দ্য উইচারের" সিন্ট্রার প্রিন্সেস সিরিলা চরিত্রের জন্য সর্বাধিক পরিচিত।
ফ্রেয়া অ্যালান ইংল্যান্ডের অক্সফোর্ডশায়ারে জন্মগ্রহণ করেছিলেন এবং অক্সফোর্ডের হেডিংটন স্কুলে পড়াশোনা করেছিলেন । ফ্রেয়া বাকিংহামশায়ারের বেকনসফিল্ডের ন্যাশনাল ফিল্ম অ্যান্ড টেলিভিশন স্কুলে তাঁর শিল্প বিষয়ক পড়াশোনা চালিয়ে যান, যেখানে তার অভিনয় অধ্যয়নের অংশ হিসাবে দুটি স্বল্পদৈর্ঘ্য চলচ্চিত্র "ব্লুবার্ড" এবং "দ্য ক্রিসমাস ট্রি-তে" অভিনয় করেছিলেন। অ্যালান আর্টস বিশ্ববিদ্যালয় বোর্নেমাউথে পড়াশোনা করতে গিয়েছিলেন যেখানে তিনি "ক্যাপ্টেন ফিয়ার্স নামে" একটি স্বল্পদৈর্ঘ্য চলচ্চিত্রের লিন্ডার চরিত্রে অভিনয় করেছিলেন। 
ফ্রেয়া হেনরি ক্যাভিলের সাথে "প্রিন্সেস ক্রিরিল্লা" চরিত্রে নেটফ্লিক্সের মূল সিরিজের "দ্য উইচার" এ যা পোলিশ লেখক আন্দ্রজেজ সাপকেস্কির "দ্য উইচার" থেকে অভিযোজিত, সিরিজটি নির্মাণ করেন লরেন শ্মিট হিশ্রিচ। সিরিজের চিত্রগ্রহণের সময় ফ্রেয়া ৮ মাস হাঙ্গেরির বুদাপেস্টে বাস করেছিলেন। অ্যালান "দ্য উইচারের" দ্বিতীয় মৌসুমে অভিনয় করবেন, যা ২০২০ সালের প্রথম দিকে লন্ডনে প্রযোজনার জন্য প্রস্তুত এবং ২০২২ সালে এটি প্রকাশিত হবে।
আসফার হোসেন মোল্লা

আসফার হোসেন মোল্লা ( – ১৩ মে ২০১৬) বাংলাদেশের গাজীপুরের একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন। তিনি বাংলাদেশ মেডিকেল অ্যাসোসিয়েশনের সদস্য ছিলেন।
আসফার হোসেন মোল্লা ছিলেন হাফিজ উদ্দিন মোল্লা ও শাহিদা মোল্লার পুত্র। তিনি ঢাকা মেডিকেল কলেজ ছাত্র সংসদের সভাপতি ও যুবলীগের প্রেসিডিয়াম সদস্য ছিলেন। তিনি বাংলাদেশ মেডিকেল অ্যাসোসিয়েশনের সদস্যও ছিলেন। তিনি ১৯৯১ সালে গাজীপুর-৩ আসন থেকে সাংসদ হিসেবে নির্বাচিত হয়েছিলেন।
আসফার হোসেন মোল্লা ২০১৬ সালের ১৩ মে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৬৩ বছর বয়সে মৃত্যুবরণ করেন।
আমজাদ হোসেন (আইনজীবী)

আমজাদ হোসেন ( – ২২ মার্চ ২০১৫) বাংলাদেশের পাবনার একজন আইনজীবী ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
আমজাদ হোসেন বাংলাদেশের স্বাধীনতা যুদ্ধের একজন সংগঠম ছিলেন। দেশ স্বাধীনের পর ১৯৭৩ সালে তিনি পাবনা-১২ আসন থেকে সাংসদ হিসেবে নির্বাচিত হয়েছিলেন।
আমজাদ হোসেন জান্নাতুল ফেরদৌসের সাথে বিবাহবন্ধনে আবদ্ধ হয়েছিলেন। তিনিও একজন সাংসদ ছিলেন। তাদের দুই কন্যা ও এক পুত্র ছিল।
আমজাদ হোসেন ২০১৫ সালের ২২ মার্চ ৮০ বছর বয়সে মৃত্যুবরণ করেন।
জান্নাতুল ফেরদৌস (রাজনীতিবিদ)

জান্নাতুল ফেরদৌস ( – ১ ফেব্রুয়ারি ২০১২) বাংলাদেশের পাবনার একজন শিক্ষক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জান্নাতুল ফেরদৌস পাবনা সরকারি বালিকা উচ্চ বিদ্যালয়ে শিক্ষকতা করতেন। ১৯৭৪ সালে তিনি পাবনা সরকারি মহিলা কলেজে যোগদান করেন ও ১৯৯৫ সাল পর্যন্ত সেখানে শিক্ষকতা করেছিলেন। সপ্তম জাতীয় সংসদ নির্বাচনে তিনি সংরক্ষিত মহিলা আসন-৫ এর সাংসদ হিসেবে নির্বাচিত হয়েছিলেন।
জান্নাতুল ফেরদৌস আমজাদ হোসেনের সাথে বিবাহবন্ধনে আবদ্ধ হয়েছিলেন। তিনিও একজন সাংসদ ছিলেন। তাদের দুই পুত্র ও এক কন্যা ছিল।
জান্নাতুল ফেরদৌস ২০১২ সালের ১ ফেব্রুয়ারি ৭৪ বছর বয়সে মৃত্যুবরণ করেন।
মোঃ মোস্তাফিজুর রহমান ফিজু

মোঃ মোস্তাফিজুর রহমান ফিজু বাংলাদেশের দিনাজপুরের একজন রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
মোঃ মোস্তাফিজুর রহমান ফিজু ১৯৮৯ সালে প্রতিষ্ঠিত স্বপ্নপুরীর সহপ্রতিষ্ঠাতা ছিলেন। সপ্তম জাতীয় সংসদ নির্বাচনে তিনি দিনাজপুর-৬ আসন থেকে সাংসদ হিসেবে নির্বাচিত হয়েছিলেন। তার পুত্র শিবলী সাদিক ঐ আসনের বর্তমান সাংসদ।
মোঃ মোস্তাফিজুর রহমান ফিজু ২০০৬ সালে মৃত্যুবরণ করেন।
পাই (অক্ষর)

পাই (বড়হাতের Π, ছোট হাতের অক্ষর π এবং ϖ) গ্রীক বর্ণমালার ষোলতম অক্ষর। গ্রিক সংখ্যাগুলির সিস্টেমে এটির মান ৮০। এটি ফোনিশিয়ান অক্ষর পে () থেকে এসেছে। পী থেকে যে অক্ষরগুলো এসেছে সেগুলির মধ্যে রয়েছে সিরিলিক পে (П, п), কপটিক পী (Ⲡ, ⲡ) এবং গথিক পাইর্থ্রা (𐍀)।
বড় হাতের অক্ষর Π প্রতীক হিসাবে ব্যবহৃত হয়:
বিজ্ঞান এবং প্রকৌশল :
ছোট হাতের π প্রতীক হিসাবে ব্যবহৃত হয়:
পাই এর প্রাথমিক রূপটি প্রায় একটি হুক সমেত গামা মত দেখতে।
ভেরিয়েন্ট পাই বা "পোমেগা" ( formula_1 বা ϖ) ছোট হাতের পী-য়ের একটি গ্লাইফ বৈকল্পিক যা কখনও কখনও প্রযুক্তি প্রসঙ্গে ব্যবহার করা হয় যেমন ম্যাক্রন সহ ছোট হাতের ওমেগা যদিও ঐতিহাসিকভাবে এটি কেবল পী-এর একটি অভিশাপপূর্ণ রূপ, যার পাগুলি অভ্যন্তরে বাঁকানো হয়। এটি প্রতীক হিসাবে ব্যবহৃত হয়: